《次韵子瞻送陈睦龙图出守潭州》
宋代·苏辙

海上石桥馀折栋，大舶记君过铁瓮。
东行万里若乘空，老蜃辰鲸应入鞚。
波摇风卷卧不起，免教髀肉鞍磨痛。
归来过我话艰苦，惊汗津津尚流汞。
海涯风物旧图，错落天吴兼紫凤。
至今想象隔人世，往往风涛吹昼梦。
长沙欲往压飞楫，幸有千兵作迎送。
文章清逸世少比，科第峥嵘声自重。
远行屡屈众所叹，出祖谁攀车欲动。
明朝鼓角背王城，莫听单于吹晓弄。
子雍奉使三韩，辙时在南都，见其往返，故此诗言之。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。